ข้อกำหนด กข้อกำหนด ก.อ.ออกตามความในพระราชบัญญัติระเบียบข้าราชการฝ่ายอัยการ พ.ศ. ๒๕๒๑ว่าด้วยหลักสูตรและวิธีการสอบคัดเลือกเป็นอัยการผู้ช่วย[๑] อาศัยอำนาจตามความในมาตรา ๓๔แห่งพระราชบัญญัติระเบียบข้าราชการฝ่ายอัยการ พ.ศ. ๒๕๒๑ ก.อ.กำหนดหลักสูตรและวิธีการสอบคัดเลือกเพื่อบรรจุเป็นข้าราชการอัยการในตำแหน่งอัยการผู้ช่วยไว้ดังต่อไปนี้ข้อ ๑ให้ยกเลิกข้อกำหนด ก.อ. ออกตามความในมาตรา ๓๔ แห่งพระราชบัญญัติระเบียบข้าราชการฝ่ายอัยการพ.ศ. ๒๕๒๑ ว่าด้วยหลักสูตรและวิธีการสอบคัดเลือกเป็นอัยการผู้ช่วย ฉบับลงวันที่ ๑๗กุมภาพันธ์ พ.ศ. ๒๕๓๑, ๑๙ สิงหาคม พ.ศ. ๒๕๔๐ และ ๑๕ กรกฎาคม พ.ศ.๒๕๔๑ และให้ใช้ข้อกำหนด ก.อ. ฉบับนี้แทนข้อ ๒เมื่อสำนักงานอัยการสูงสุดเห็นสมควรจะมีการสอบคัดเลือกเมื่อใดให้เสนอ ก.อ.เพื่อจัดให้มีการสอบคัดเลือก ให้ ก.อ. กำหนดวันและเวลายื่นใบสมัครสอบและแต่งตั้งคณะกรรมการสอบคัดเลือกขึ้นชุดหนึ่งประกอบด้วยประธานกรรมการและกรรมการตามจำนวนที่จำเป็นข้อ ๓การสอบคัดเลือกให้มีทั้งการสอบข้อเขียนและการสอบปากเปล่าข้อ ๔ลักษณะวิชาที่กำหนดให้สอบ คือ กฎหมายอาญา กฎหมายแพ่งและพาณิชย์กฎหมายวิธีพิจารณาความอาญา กฎหมายวิธีพิจารณาความแพ่ง กฎหมายลักษณะพยานพระธรรมนูญศาลยุติธรรม กฎหมายลักษณะล้มละลาย กฎหมายรัฐธรรมนูญ กฎหมายว่าด้วยการจัดตั้งศาลแขวงและวิธีพิจารณาความอาญาในศาลแขวงหรือกฎหมายว่าด้วยการจัดตั้งศาลเยาวชนและครอบครัวและวิธีพิจารณาคดีเยาวชนและครอบครัวกฎหมายปกครอง กฎหมายทรัพย์สินทางปัญญาหรือกฎหมายการค้าระหว่างประเทศกฎหมายว่าด้วยพนักงานอัยการ และภาษาอังกฤษข้อ ๕การสอบข้อเขียนมี ๓ วัน โดยให้มีการเว้นวันในระหว่างการสอบตามที่คณะกรรมการสอบคัดเลือกเห็นสมควรคือ(๑) วันที่หนึ่ง กฎหมายอาญา ๖ ข้อ และกฎหมายแพ่งและพาณิชย์๔ ข้อ จำนวนข้อสอบรวม ๑๐ ข้อ เวลา ๔ ชั่วโมง คะแนนเต็ม ๑๐๐ คะแนน(๒) วันที่สอง กฎหมายวิธีพิจารณาความอาญา ๖ ข้อและกฎหมายวิธีพิจารณาความแพ่ง ๔ ข้อ จำนวนข้อสอบรวม ๑๐ ข้อ เวลา ๔ ชั่วโมงคะแนนเต็ม ๑๐๐ คะแนน(๓) วันที่สาม กฎหมายลักษณะพยาน ๑ ข้อพระธรรมนูญศาลยุติธรรม ๑ ข้อ กฎหมายลักษณะล้มละลาย ๑ ข้อ กฎหมายรัฐธรรมนูญ ๑ ข้อกฎหมายว่าด้วยการจัดตั้งศาลแขวงและวิธีพิจารณาความอาญาในศาลแขวงหรือกฎหมายว่าด้วยการจัดตั้งศาลเยาวชนและครอบครัวและวิธีพิจารณาคดีเยาวชนและครอบครัว๑ ข้อ กฎหมายปกครอง ๑ ข้อ กฎหมายทรัพย์สินทางปัญญา หรือกฎหมายการค้าระหว่างประเทศ๑ ข้อ กฎหมายว่าด้วยพนักงานอัยการ ๑ ข้อ จำนวนข้อสอบรวม ๘ ข้อ เวลา ๓ ชั่วโมง ๓๐นาที คะแนนเต็ม ๘๐ คะแนน และวิชาภาษาอังกฤษ จำนวนข้อสอบสุดแต่คณะกรรมการสอบคัดเลือกเห็นสมควรเวลา ๑ ชั่วโมง คะแนนเต็ม ๒๐ คะแนนข้อ ๖การออกข้อสอบและวิธีการตรวจ ให้เป็นไปตามที่ประธานกรรมการสอบคัดเลือกจะได้กำหนดข้อ ๗ให้ประธานกรรมการสอบคัดเลือกกำหนดวัน เวลา และสถานที่สอบข้อเขียนแล้วประกาศให้ทราบล่วงหน้าก่อนวันเริ่มสอบอย่างน้อย ๑๕ วันข้อ ๘ผู้สอบต้องได้คะแนนสอบข้อเขียนไม่ต่ำกว่าร้อยละ ๕๐ ของคะแนนสอบข้อเขียนทั้งหมดจึงจะมีสิทธิเข้าสอบปากเปล่า และต้องได้คะแนนสอบข้อเขียนกับสอบปากเปล่ารวมกันไม่น้อยกว่าร้อยละ๖๐ ของคะแนนทั้งสองอย่างรวมกันจึงจะถือว่าเป็นผู้สอบคัดเลือกได้ข้อ ๙การสอบปากเปล่า ให้กระทำโดยวิธีถามผู้สอบเรียงตัวในลักษณะวิชาดังกล่าวในข้อ๔ ตามแต่กรรมการจะเห็นสมควร กำหนดเวลาคนละไม่เกิน ๑๕ นาที คะแนนเต็ม ๑๐๐ คะแนนให้ประธานกรรมการสอบคัดเลือกกำหนดวัน เวลาและสถานที่สอบปากเปล่าแล้วประกาศให้ทราบล่วงหน้าก่อนเข้าสอบอย่างน้อย ๗ วันข้อ ๑๐ผู้สมัครสอบต้องยื่นใบสมัครตามแบบของสำนักงานอัยการสูงสุดต่อเจ้าหน้าที่ ณสถานที่และวันเวลาตามที่จะได้กำหนดไว้ พร้อมหลักฐานในการสมัครสอบ ดังนี้(๑) ภาพถ่ายปริญญานิติศาสตรบัณฑิต (แสดงต้นฉบับด้วย)(๒)ภาพถ่ายประกาศนียบัตรของสำนักอบรมศึกษากฎหมายแห่งเนติบัณฑิตยสภา (แสดงต้นฉบับด้วย)(๓) สำเนาทะเบียนบ้านและบัตรประจำตัวประชาชน(ถ่ายเอกสารทั้งสองหน้าในแผ่นเดียวกันและแสดงต้นฉบับด้วย)(๔) มีหนังสือรับรองการประกอบวิชาชีพทางกฎหมาย(กรณีเป็นทนายความต้องมีหนังสือรับรองการเป็นทนายความจากสภาทนายความมายื่นด้วย)(๕) ใบรับรองสามัญสมาชิกแห่งเนติบัณฑิตยสภา (ออกให้ไม่เกิน๖ เดือน)(๖) รูปถ่ายขนาด ๑ นิ้ว ถ่ายไว้ไม่เกิน ๖ เดือน จำนวน ๔ รูป(เขียนชื่อ - สกุลด้านหลัง)(๗) เงินค่าธรรมเนียมการสอบข้อ ๑๑เมื่อได้มีการสอบคัดเลือกแล้ว ก.อ. จะได้ประกาศรายชื่อผู้สอบคัดเลือกได้และได้รับการบรรจุเรียงตามลำดับคะแนนไว้ณ สำนักงานอัยการสูงสุดให้ไว้ ณ วันที่ ๒๙ เมษายน พ.ศ. ๒๕๔๕คนึง ฦาไชยประธาน ก.อ.ดลธี/ผู้จัดทำ๑๐ กันยายน ๒๕๕๓เอกฤทธิ์/ผู้ตรวจ๑๘ พฤศจิกายน ๒๕๕๓[๑] ราชกิจจานุเบกษาเล่ม ๑๑๙/ตอนพิเศษ ๕๒ ง/หน้า ๕๖/๑๔ มิถุนายน ๒๕๔๕